CELEX: 62005FO0018
Language: bg
Date: 2009-09-29 00:00:00
Title: Определение на председателя на първи състав на Съда на публичната служба от 29 септември 2009 г. # D срещу Комисия на Европейските общности. # Публична служба - Длъжностни лица - Заличаване - Разноски. # Дело F-18/05 RENV.

ОПРЕДЕЛЕНИЕ НА ПРЕДСЕДАТЕЛЯ НА ПЪРВИ СЪСТАВ НА СЪДА НА ПУБЛИЧНАТА СЛУЖБА
      29 септември 2009 година 
      Дело F-18/05 RENV
      D
      срещу
      Комисия на Европейските общности 
      „Публична служба — Длъжностни лица — Връщане на делото за ново разглеждане след отмяна — Професионално заболяване — Искане за признаване на професионалния характер на заболяването на жалбоподателя и на влошаването на здравословното му състояние — Член 73 от Правилника — Заличаване — Съдебни разноски“
      Предмет: Жалба, подадена на основание членове 236 ЕО и 152 АЕ, с която D иска отмяна на решението на Комисията от 4 май 2004 г., с
         което се отхвърля искането за признаване на професионалния характер на заболяването на жалбоподателя или на влошаването на
         здравословното му състояние, както и че заболяването му пречи да изпълнява длъжността, съответстваща на неговата степен
      
      Решение: Заличава дело F‑18/05 RENV, D/Комисия, от регистъра на Съда на публичната служба. Комисията понася, наред с всички направени
         от нея съдебни разноски, свързани с производствата пред Съда на публичната служба и Първоинстанционния съд, и половината от
         разноските на жалбоподателя, свързани с посочените производства. Жалбоподателят понася половината от направените от него съдебни
         разноски, свързани с производствата пред Съда на публичната служба и Първоинстанционния съд. Axa Belgium, встъпила страна
         в подкрепа на исканията на Комисията, понася направените от нея съдебни разноски.
      
      Резюме
      Производство — Съдебни разноски — Оттегляне поради поведението на другата страна
      (член 87, параграф 5 от Процедурния правилник на Първоинстанционния съд; член 122 от Процедурния правилник на Съда на публичната
            служба )
      Съгласно член 87, параграф 5 от Процедурния правилник на Първоинстанционния съд, приложим mutatis mutandis към делата, висящи
         пред Съда на публичната служба преди влизането в сила на собствения му процедурен правилник, страна, която направи отказ от
         иск или оттегли иск или жалба, се осъжда да заплати съдебните разноски, ако това е било поискано от насрещната страна в писмените
         ѝ становища относно отказа или оттеглянето. По искане обаче на страната, която направи отказ от иск или оттегли иск или жалба,
         съдебните разноски се понасят от насрещната страна, ако нейното поведение оправдава това.
      
      Въпреки това съдебните разноски следва да се разпределят между страните в случай на оттегляне на жалбата вследствие на решението
         на институция да преразгледа — след четири години — отказа си да признае професионалния характер на заболяване, който е обжалван
         от жалбоподателя, и когато жалбата е оттеглена едва три работни дни преди съдебното заседание и почти една година след посоченото
         решение, а исканията на институцията са били уважени в производство по обжалване по същото дело.
      
      (вж. точки 10—14)